सेन वॉटसन ने अपनी पारी में छह चौके और छह छक्के  लगाए

इस जीत के साथ ही राजस्थान रॉयल्स अंकतालिका में दूसरे स्थान पर पहुंच गया है.




राजस्थान रॉयल्स ने प्रतियोगिता में अबतक 14 मैच खेले हैं और इनमें से दस में उसे जीत मिली है.

पहले बल्लेबाजी करते हुए चेन्नई सुपरकिंग्स ने माइक हसी के 40 और मुरली विजय के 55 रन की बदौलत 20 ओवर में चार विकेट के नुक़सान पर 141 रन बनाए थे.

रास्थान रॉयल्स ने जीत के 142 रन के लक्ष्य को 17.1 ओवर में पाँच विकेट के नुक़सान पर 144 रन बनाकर हासिल कर लिया.

रास्थान रॉयल्स की इस जीत के हीरो रहे शेन वॉटसन. उन्होंने 34 गेंदों में 70 रन की पारी खेली. इसमें छह चौके और छह छक्के शामिल थे. स्टुअर्ट बिन्नी ने उनका भरपूर साथ दिया. बिन्नी ने 23 गेंदों पर दो चौकों और तीन छक्कों की मदद से 41 रन बनाए. राहुल द्रविड़ 22 रन बनाकर आउट हो गए.

कोलकाता जीता

कोलकाता के सुनील नरेन ने चार विकेट चटकाए

वहीं रविवार को ही राँची में खेले गए आईपीएल के एक दूसरे मैच में 


कोलकाता नाइट राइडर ने रॉयल चैलजर्स बंगलौर को पाँच विकेट से हरा दिया.

रॉयल चैलजर्स बंगलौर ने पहले बल्लेबाजी करते हुए 20 ओवर में नौ विकेट के नुक़सान पर 115 रन बनाए थे. क्रिसगेल ने सबसे अधिक 33 रन बनाए.

सुनील नरेन, लक्ष्मिपति बालाजी और जैक कॉलिस की कहर बरपाती गेंदों के सामने रॉयल चैलजर्स बंगलौर का कोई भी बल्लेबाज खुलकर नहीं खेल पाया. नरेन ने चार खिलाड़ियों को पैवेलियन की राह दिखाई.

जीत के लक्ष्य को कोलकाता नाइट राइडर्स ने 19.2 ओवर में पाँच विकेट के नुक़सान पर हासिल कर लिया. उसकी ओर से जैक कॉलिस ने 45 गेंदों पर चार चौकों की मदद से 41 रन बनाए. इस प्रदर्शन के लिए उन्हें ‘प्लेयर ऑफ़ दी मैच’ चुना गया.

 \n\nउपरोक्त लेख के लिए मुझे एक अच्छा शीर्षक दें।
वॉटसन की बदौलत जीते राजस्थान रॉयल्स